ཞིས་ཅིན་ཕིང་གིས་ང་ཚོས་བློ་མཐུན་ཀྲུའུ་ཏེར་དྲན་གསོ་ཞུ་བར་ཁོང་གི་བདེན་དོན་བརྩོན་གཉེར་དང་ཐོག་མའི་བསམ་འདུན་མ་བརྗེད་པའི་འགྱུར་མེད་ཀྱི་དད་སེམས་ལ་སློབ་སྦྱོང་ཞུ་དགོས།མར་ཁེ་སི་རིང་ལུགས་ལ་བཅངས་པའི་དད་གུས་དང་།སྤྱི་ཚོགས་རིང་ལུགས་དང་གུང་ཁྲན་རིང་ལུགས་ལ་བཅངས་པའི་དད་སེམས་ནི་གུང་ཁྲན་ཏང་མིའི་ཆབ་སྲིད་ཀྱི་བླ་སྲོག་དང་གུང་ཁྲན་ཏང་མིས་ཚོད་བགམ་སྣ་ཚོགས་ཐེག་ཐུབ་པའི་བསམ་པའི་ཀ་རྟེན་ཡིན།ཕུགས་བསམ་གྱི་དད་སེམས་བརྟན་པོ་ཡོད་པའི་སྐྱེ་བོ་ཞིག་ཡིན་ན་གཞི་ནས་རྒྱུན་འཁྱོངས་ལྷོད་མེད་དང་དཔའ་ངར་ཞུམ་མེད་བྱེད་ཐུབ་པ་དང་།དཀའ་ཚེགས་ཇི་འདྲ་ཆེ་རུང་དེ་ལས་རྣམ་པར་རྒྱལ་ཏེ་གཏན་ལ་འཁེལ་བའི་དམིགས་ཚད་གྲུབ་ཆེད་བློ་བརྟན་འགྱུར་མེད་ངང་འབད་འཐབ་བྱེད་ཐུབ་ཅེས་ནན་བཤད་གནང་བ་རེད།